PTTGC กำไร Q2/58 พุ่งทะลุ 8.9 พันลบ. รับอานิสงค์ธุรกิจปิโครเครมีแข็งแกร่ง
PTTGC กำไร Q2/58 พุ่งทะลุ 8.9 พันลบ. รับอานิสงค์ธุรกิจปิโครเครมีแข็งแกร่ง โดยงบฯ Q2/58 กำไรสุทธิ 8.97 พันล้านบาท เพิ่มขึ้น 45% จากปีก่อนที่มีกำไร 6.17 พันล้านบาท ขณะที่ งวด 6 ด. มีกำไร1.46 หมื่นล้านบาท เพิ่มขึ้น 17% จากปีก่อนที่มีกำไร 1.25 หมื่นลบ.
7 ส.ค. 2558

บริษัท พีทีที โกลบอล เคมิคอล จำกัด (มหาชน) หรือ PTTGC รายงานผลการดำเนินงานไตรมาส 2/58 สิ้นสุดวันที่ 31 มิ.ย.58 มีกำไรสุทธิ 8.97 พันล้านบาท หรือมีกำไรสุทธิ 1.99 บาทต่อหุ้น เพิ่มขึ้น 45% จากช่วงเดียวกันของปีก่อนที่มีกำไรสุทธิ 6.17 พันล้านบาท หรือมีกำไรสุทธิ 1.37 บาทต่อหุ้น
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 1.46 หมื่นล้านบาท หรือ 3.24 บาทต่อหุ้น เพิ่มขึ้น 17% จากช่วงเดียวกันของปีก่อนที่มีกำไรสุทธิ 1.25 หมื่นล้านบาท หรือ 2.77 บาทต่อหุ้น
โดยผลการดำเนินงานดังกล่าวที่มีกำไรเพิ่มขึ้น เนื่องจากผลการดำเนินงานของกลุ่มธุรกิจโอเลฟินส์และผลิตภัณฑ์ต่อเนื่องซึ่งกลับมามีผลการดำเนินงานอยู่ที่ระดับปรกติที่ EBITDA Margin 28% จากราคาเม็ดพลาสติกโพลีเอทิลีนที่ปรับตัวสูงขึ้นมา (HDPE) ส่งผลให้บริษัทฯ บันทึกกำไรจากสต๊อกวัตถุดิบนำเข้าผลิตและผลิตภัณฑ์จากกลุ่มธุรกิจการกลั่น 1,420 ล้านบาท กลุ่มธุรกิจอะโรเมติกส์ 906 ล้านบาท